6. Vejistandsættelse af Ruholmsvej i [adresse] (Åben)
Tidl. politisk behandling
Forventet sagsgang
TM-U
Lovgrundlag
Bekendtgørelse af lov om private fællesveje
SAGENS INDHOLD
Teknik- og Miljøudvalget skal i denne sag tage stilling til istandsættelse af den private 
fællesvej [adresse] i Vitten, 8382 Hinnerup. 
Kommunen har i forbindelse med retableringen efter fjernvarme- og kloakarbejdet foretaget en besigtigelse 
af forholdene på vejen (vejtilsyn). Det kunne konstateres, at Ruholmsvej ikke er i god og forsvarlig stand i 
forhold til færdslens art og omfang, herunder ikke forsynet med forsvarligt afløb.
På den baggrund har Teknik og Miljø rettet henvendelse til de forpligtede grundejere om behovet for istand-
sættelse af vejen. Grundejerne, hvis ejendomme grænser op til [adresse], er forpligtede til at afholde 
omkostningerne til vedligeholdelsen af vejen. Teknik og Miljø imødekommer på baggrund af en anmodning 
fra grundejerne at stå for istandsættelsen af Ruholmsvej som et samlet arbejde.
Ruholmsvej er omfattet af reglerne i bekendtgørelsen om private fællesveje, og Teknik og Miljø skal efter 
kapitel 9 (§ 44-55) i loven træffe afgørelse, om den private fællesvej [adresse] skal istandsættes.
VURDERING
Teknik og Miljø har vurderet Ruholmsvejs tilstand. På den baggrund konstateres, at Ruholmsvej er meget 
hullet, og dermed ikke er i god og forsvarlig stand i forhold til færdslens art og omfang. Vejens nuværende 
tilstand udgør en uheldsrisiko for såvel kørende og gående trafikanter, som bruger Ruholmsvej. Vejen og 
fortovet skal derfor istandsættes.
Det er alene ejerne af de ejendomme, der grænser op til en privat fællesvej, som skal holde vejen i god og 
forsvarlig stand i forhold til færdslens art og omfang. Herunder er ejerne forpligtet til at holde vejen forsynet 
med forsvarligt afløb.
På baggrund af de konstaterede mangler har Teknik og Miljø gennemført udbud af istandsættelsesopga-
ven. Istandsættelsen af Ruholmsvej vil på nuværende tidspunkt bestå i omlægning af fortov/kantsten, hvor-
efter vejen påføres ny grusasfaltbeton og asfaltslidlag. Omkostningerne til istandsættelsen udgør 740.000 
kr., som skal fordeles mellem grundejerne, der benytter vejen. Der er otte parter, som skal betale omkost-
ningerne forholdsmæssigt i forhold til deres benyttelse. Der henvises til vedlagte bidragsfordeling.
Teknik og Miljø kan konstatere, at der i 2003 er truffet en kendelse af Hinnerup Kommune om vejens ved-
ligeholdelse. Vedligeholdelsesefterslæbet på nuværende tidspunkt dokumenterer, at kendelsen fra 2003 
ikke er blevet efterlevet, hvilket er årsag til de omkostninger, der er forbundet med at istandsætte vejen.
De bidragspligtige grundejere har sparet bidraget til istandsættelsen, men ved at undlade at vedligeholde 
vejen siden 2003, har det medført, at vejen inklusive fortov er i en så dårlig forfatning, at en istandsættelse 
af såvel vej som fortov ikke kan udsættes yderligere. Teknik og Miljø vurderer i det konkrete tilfælde, at det 
Sagsnr. EMN-2021-02388
DokID: 2608674
Sagsbehandler prem
Teknik- og Miljøudvalget
7. september 2022  16:00
er mest hensigtsmæssigt, at arbejdet skal udføres som et samlet arbejde, jf. privatvejslovens § 55, stk. 1, 
da grundejerne ikke har vedligeholdt vejen før eller siden 2003. Det bemærkes, at vurderingen af om vej-
arbejdet skal udføres som et samlet arbejde beror på de lokale forhold på vejen. Det har afgørende betyd-
ning for at arbejdet udføres som et samlet arbejde, at en kendelse om istandsættelse af private fælles 
veje normalt ikke omfatter både vejafvanding, belægning og fortov.
ØKONOMI
Der er ingen økonomiske konsekvenser for Favrskov Kommune, idet de bidragspligtige grundejere skal 
afholde udgifterne til vejistandsættelsen efter benyttelsen af Ruholmsvej. [adresse] opkræver 
omkostningerne i overensstemmelse med bidragsfordelingen hos grundejerne, og beløbene inddrives via 
domstolene i tilfælde af manglende betaling.
INDDRAGELSE
Teknik og Miljø har foretaget høring og redegjort for den påtænkte beslutning, herunder om fordelingen af 
udgifterne ved arbejdet. Der skal fastsættes en frist på mindst 3 uger til at fremkomme med indsigelser mod 
og ændringsforslag til den påtænkte beslutning. I forbindelse med en skriftlig procedure skal Teknik og 
Miljø gøre enhver, som vil blive berørt af den påtænkte beslutning, bekendt med indholdet af beslutningen. 
Teknik og Miljø kan først træffe afgørelse, når fristen er udløbet. Afgørelsen skal meddeles til enhver, der 
berøres af afgørelsen.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At kendelse om vejistandsættelse af den private fællesvej [adresse] i Vitten godkendes.
BESLUTNING
Teknik- og Miljøudvalget, 7. september 2022
Fraværende: Ingen
Godkendt.
Bilag
1.
Kort - Ruholmsvej i [adresse] (3399650)
2.
Ruholmsvej, Vitten - Vejistandsættelse. KENDELSE (3395150)
3.
Ruholmsvej, Vitten - Vejistandsættelse. Bidragsfordeling 15-06-2022 (3397264)
4.
Ruholmsvej, Vitten - Vejistandsættelse. Sagshistorik (3393640)
5.
Ruholmsvej, Vitten - Vejistandsættelse - Fotos (2610228)
